Hans Christian Schmidt (V), 2004-01-22:
Altså sådan som det er min oplevelse af det, og det svarer jeg selvfølgelig ud fra, er det sådan, at det ikke betyder, at man kan ændre på det i 2013, men alene hvordan man så skal forholde sig til det.
Jeg vil gerne takke ordførerne for den positive modtagelse af lovforslaget.
7. ændring af kosmetikdirektivet skal være gennemført herhjemme senest den 10. september i år, og formålet med det lovforslag, vi behandler i dag, er naturligvis at sikre, at ændringen kan gennemføres til tiden. En vigtig del af 7. ændring er forbuddet mod dyreforsøg i relation til kosmetik, og med ændringen indføres der et forbud, som både rammer udførelsen af dyreforsøg i EU og markedsføringen af kosmetik, som er testet ved hjælp af dyreforsøg.
Dermed rammer vi også de dyreforsøg, der udføres uden for EU.
Forbuddet har først og fremmest til formål at beskytte dyrevelfærden.
Det mener jeg er et godt og sundt princip, som jeg også kan høre ordførerne
er enige i.
7. ændring forhandlede vi færdig under det danske EU-formandskab efter en langvarig og meget kompliceret proces, hvor det lykkedes at skabe enighed mellem Rådet og Parlamentet.
Det siger jeg bare, fordi jeg måske godt kunne have undt dem, der måske måtte mene, at her måtte der lægges noget mere pres på, at have overværet forhandlingerne.
Jeg havde jo selv fornøjelsen, fordi vi havde formandskabet på det tidspunkt.
Jeg må bare sige, at der var mange inklusive mig selv, som gerne så det strammet op, men man ved jo, at man skal prøve at finde et flertal, og at man skal nå til et forlig.
Derfor vil jeg også gerne sige til et af de spørgsmål, der er stillet, nemlig om de her årstal står til troende, at ja, det gør de.
Sådan som vi oplever det, står de 6 og de 10 år klart skrevet deri.
Dem skal man overholde, ellers skal man i hvert fald, sådan som jeg oplever det, til at lave direktivet om.
Med ændringen blev der tilvejebragt et solidt grundlag
Det problem har optaget politikere og fagfolk i flere år.
Faktisk må man sige, at det her direktiv har været længe undervejs.
Svenskerne havde det faktisk på deres dagsorden, men måtte tage det af igen, fordi de ikke kunne komme igennem med det, og så fremdeles.
En af de ting, som blev nævnt, da vi fik formandskabet, var, at det her ville blive meget kompliceret.
Det blev det så også, men takket være dygtige embedsfolk og en del lande, som pressede på og var med, og også en masse organisationer, som jeg gerne vil sige til fru Margrete Auken at jeg havde stor fornøjelse af, lykkedes det.
Bl.a. var dyreorganisationerne gode til at bringe sig frem og komme med gode argumenter, og jeg vil godt takke for det indspil, som de kom med, det var meget, meget nyttigt, at det var med. Med lovforslaget foreslås det både at indføre grundlag for et testforbud mod dyreforsøg med kosmetiske produkter og deres ingredienser og altså et markedsføringsforbud mod kosmetiske produkter, hvor produktet eller ingredienser heri er testet på dyr.
For at tilgodese hensynet til dyrevelfærden
mest muligt, træder forbuddet mod udførelse af dyreforsøg med færdige kosmetiske produkter allerede i kraft i år, og de øvrige dele af forbuddene træder ikke sådan i kraft, at man kan sige, at når årstallet er sat ind i direktivet, skal det først være på det tidspunkt, nej, de træder i kraft løbende, i takt med at der udvikles egnede alternative metoder.
Så snart der er egnede alternative metoder, træder de i kraft.
Det gælder i øvrigt også for de tre, jeg skal komme tilbage til som et svar på hr. Jørn Dohrmanns spørgsmål, der er stadfæstet til 2013, at er der alternative modeller inden, så træder de i kraft, når de er der.
Så det årstal, vi taler om, er kun den sidste frist.
Udviklingen af de alternative metoder skal jo sikre, at kosmetik stadig kan testes, så forbrugernes sikkerhed ikke forringes, samtidig med at virksomhederne også fremover kan udvikle nye og bedre produkter og sende et klart signal til branchen om, at der skal udvikles nye alternative metoder.
Der var flere af spørgerne, der var inde på, om vi ikke kan gøre det sammen.
Jo, så skal de nuværende dyreforsøg senest være udfaset i 2009, dog er fristen for de her enkelte, særlig komplicerede forsøg fastsat til 2013.
Til hr. Jørn Dohrmann, der spørger, hvad det så er for nogle, man taler om.
Det første er toksicitet ved gentagelse.
Det andet er toksicitet ved reproduktion.
Endelig er der det, man kalder toksikokinetik, og det er altså, hvordan det ophobes i menneskets legeme, i lever, nyrer osv. Så det er meget kompliceret, men kommer der alternative metoder inden, så skal de altså træde i kraft.
Man kan ikke forlade sig på 2013, og det skulle også bare mangle.
I tilknytning til forbuddene indeholder forslaget hjemmel til at fastsætte vilkår for mærkning.
Det skal være klart, hvad der skal til, før en virksomhed kan mærke kosmetik med, at produktet ikke har været testet på dyr. Forslaget baner også vejen for, at offentligheden kan få nem adgang til oplysning om uønskede virkninger af kosmetik, og hermed sikres forbrugerne et bedre grundlag, når de skal vælge den kosmetik, som de vil bruge, og samtidig vil offentlighedens adgang til oplysningerne yderligere anspore virksomhederne til at sikre udvikling af nye og bedre produkter.
Jeg tror faktisk, at fru Margrete Auken får ret i sin antagelse, at når de oplysninger bliver offentliggjort, vil det også få stor indflydelse på virksomhedernes måde at agere på, og det synes jeg kun er et fremskridt.
Lad mig runde af med at nævne, at 7. ændring, som det fremgår af lovforslagets bemærkninger, ud over de bestemmelser, som jeg allerede har nævnt, også indebærer en række andre vigtige forbedringer af sikkerheden med kosmetik, og disse bestemmelser kan gennemføres uden lovændringer.
Det er derfor vigtigt for mig at slå fast, at gennemførelsen af de nye regler i 7. ændring sender et meget klart signal om, at forbrugernes sikkerhed er i højsædet.
Vi vil ikke tolerere farlig kosmetik på hylderne.
Jeg vil også gerne meget tydeligt svare hr. Jørn
Men det ville ligne os, så det kan man roligt tage for gode varer, at når sådan noget bliver indført og vi altså gennem vores kemikalieinspektion skal holde øje med, om det nu også foregår på den rigtige måde, så ville det ikke overraske mig, at vi gør en ekstraordinær indsats i et par år for at holde nøje øje med, om det foregår på den rigtige måde.
Men jeg kan jo ikke stå her og sige, hvilke prioriteringer vi foretager, for så kan man jo begynde at indrette sig efter det, og det er jo ikke meningen.
Men det er klart, at vi er optaget af, ligesom jeg har hørt ordførerne være det, at det her skal overholdes.
Jeg håber på Folketingets velvillige assistance til forslagets vedtagelse og ser frem til en positiv behandling i udvalget.